Document ID: 32015D0354

NÕUKOGU OTSUS (EL) 2015/354,
2. märts 2015,
millega võetakse vastu Euroopa Investeerimispanga egiidi all asutatud investeerimisrahastu komitee töökord
EUROOPA LIIDU NÕUKOGU,
võttes arvesse Euroopa Liidu lepingut,
võttes arvesse Euroopa Liidu toimimise lepingut,
võttes arvesse nõukogus kokku tulnud liikmesriikide valitsuste esindajate sisekokkulepet Euroopa Liidu abi rahastamise kohta mitmeaastase finantsraamistiku (2014-2020) alusel vastavalt AKV-ELi partnerluslepingule ning finantsabi eraldamise kohta nendele ülemeremaadele ja -territooriumidele, mille suhtes kohaldatakse Euroopa Liidu toimimise lepingu neljandat osa (1) (sisekokkulepe), eriti selle artikli 9 lõiget 2,
võttes arvesse Euroopa Investeerimispanga ettepanekut
ning arvestades järgmist:
(1)
Ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel 23. juunil 2000 Cotonous alla kirjutatud koostöölepingus, (2) nii nagu seda on muudetud esimest korda 25. juunil 2005. aastal Luxembourgis (3) ning teist korda 22. juunil 2010. aastal Ouagadougous (4) (edaspidi „AKV-ELi partnerlusleping”), on sätestatud finantsprotokollide sõlmimine igaks viieks aastaks.
(2)
26. juuni 2013 võtsid nõukogus kokku tulnud liikmesriikide valitsuste esindajad vastavalt AKV-ELi partnerluslepingule vastu sisekokkuleppe, millega nähakse ette Euroopa Investeerimispanga (EIP) egiidi all liikmesriikide valitsuste esindajatest ja komisjoni esindajast koosneva komitee (edaspidi „investeerimisrahastu komitee”) moodustamine.
(3)
17. novembril 2014 esitas EIP pärast komisjoniga konsulteerimist nõukogule otsuse eelnõu investeerimisrahastu komitee töökorra vastuvõtmiseks.
(4)
Investeerimisrahastu komitee töökorras peaks võetama arvesse nõukogu otsuse 2013/755/EL (5) ja nõukogu määruse (EL) 2015/322 (6) asjakohaseid sätteid,
ON VASTU VÕTNUD KÄESOLEVA OTSUSE:
Artikkel 1
Käesolevaga võetakse vastu Euroopa Investeerimispanga egiidi all asutatud investeerimisrahastu komitee töökord lisas esitatud kujul.
Artikkel 2
Käesolev otsus jõustub järgmisel päeval pärast selle avaldamist Euroopa Liidu Teatajas.
Brüssel, 2. märts 2015

Labels: 10
18
15
19